钦定古今图书集成/历象汇编/乾象典/第021卷 > 坤舆图说 > 《郊祀志赞 汉书》
## 钦定古今图书集成/历象汇编/乾象典/第021卷 > 坤舆图说 > 《郊祀志赞 汉书》

汉兴之初，庶事草创，唯一叔孙生略定朝廷之仪。若
迺正朔、服色、郊望之事，数世犹未章焉。至于孝文，始
以夏郊，而张苍据水德，公孙臣、贾谊更以为土德，卒
不能明。孝武之世，文章为盛。太初改制，而兒宽、司马
迁等犹从臣、谊之言，服色数度，遂顺黄德。彼以五德
之传，从所不胜，泰在水德，故谓汉据土而克之。刘向
父子以为帝出于震，故包羲氏始受木德，其后以母传子，终而复始。自神农、黄帝，下历唐、虞、三代，而汉得
火焉。故高祖始起，神母夜号，著赤帝之符，旗章遂赤，
自得天统矣。昔共工氏以水德间于木火，与秦同运，
非其次序，故皆不永。由是言之，祖宗之制，盖有自然
之应，顺时宜矣。究观方士祠官之变，《谷永》之言，不亦
正乎！不亦正乎？